CELEX: C2005/057/20
Language: da
Date: 2005-03-05 00:00:00
Title: Domstolens dom (Første Afdeling) af 13. januar 2005 i sag C-356/03, Elisabeth Mayer mod Versorgungsanstalt des Bundes und der Länder (anmodning om præjudiciel afgørelse fra Bundesgerichtshof) (Ligebehandling af mænd og kvinder — barselsorlov — optjening af pension)

5.3.2005   
            
            
               DA
            
            
               Den Europæiske Unions Tidende
            
            
               C 57/11
            
         
      DOMSTOLENS DOM
   
   (Første Afdeling)
   af 13. januar 2005
   i sag C-356/03, Elisabeth Mayer mod Versorgungsanstalt des Bundes und der Länder (anmodning om præjudiciel afgørelse fra Bundesgerichtshof) (1)
   
   (Ligebehandling af mænd og kvinder - barselsorlov - optjening af pension)
   (2005/C 57/20)
   Processprog: tysk
   I sag C-356/03, angående en anmodning om præjudiciel afgørelse i henhold til artikel 234 EF, indgivet af Bundesgerichtshof (Tyskland) ved afgørelse af 9. juli 2003, indgået til Domstolen den 18. august 2003, i sagen Elisabeth Mayer mod Versorgungsanstalt des Bundes und der Länder, har Domstolen (Første Afdeling), sammensat af afdelingsformanden, P. Jann, og dommerne N. Colneric, J.N. Cunha Rodrigues (refererende dommer), K. Schiemann og E. Juhász; generaladvokat: D. Ruiz-Jarabo Colomer; justitssekretær: R. Grass, den 13. januar 2005 afsagt dom, hvis konklusion lyder således:
   Artikel 6, stk. 1, litra g), i Rådets direktiv 86/378/EØF af 24. juli 1986 om gennemførelse af princippet om ligebehandling af mænd og kvinder inden for de erhvervstilknyttede sociale sikringsordninger, som ændret ved Rådets direktiv 96/97/EF af 20. december 1996, skal fortolkes således, at bestemmelsen er til hinder for nationale bestemmelser, hvorefter en kvindelig arbejdstager under en lovbestemt barselsorlov, hvor hun er delvist aflønnet af arbejdsgiveren, ikke optjener ret til en forsikringspension, der indgår i en tillægspensionsordning, som følge af den omstændighed, at optjeningen af denne ret er betinget af, at kvinden modtager et skattepligtigt vederlag under barselsorloven.
   
      (1)  EUT C 264 af 1.11.2003.